Tursaan puutarha: heinäkuuta 2015
Tämä kuvasarja on kovin kiireiseltä viime viikolta. Silloin oli sentään yksi kauniskin päivä...
Olen tainnut täällä blogissakin mainita, että tahtoisin K-Onin tytöt jossakin muodossa figuurihyllyyni. Ongelma on vain siinä että harvassa sarjassa kaikki ovat onnistuneita. Azoneissa Azusa on söötti ja muut, no niin... Sama monessa muussa sarjassa. Yksi tai kaksi sievää ja loput kömpelöitä.
Nendoissa en ollut edes miettinyt bändin hankkimista, sillä tiesin sarjan loppuunmyydyksi jo aikapäivät sitten. Mutta sattui onnekas sattuma ja suomalaisella foorumiystävällä oli myynnissä Mugi, Nendoporukasta suosikkini!
Hologrammit ja kaikki. Tämä on siis aito, toisin kuin Mikuni.
Heh, kiireisenä päivänä saapunut paketti oli pakko avata hätäiseen hevosten ruokkimisreissulla ja ottaa muutama kuva kun toinen on niin nätti ja olin niin iloinen siitä että satuin tämän tutulla myyjällä myynnissä huomaamaan.
Se oli harvinaisen lämmin päivä ja varjot ovat kuvissa jyrkkiä. Mutta olen iloinen että nipistin aikaa näille kuville. Sen päivän jälkeen ei olekaan montaa aurinkoista päivää nähty. Kesä, jos luet tätä foorumia niin nyt alkaisi olla viimeiset tilaisuudet skarpata!
Pensaikossa hiippailee joitakin isoja elukoita!
Niittykukkia! Mikä ihastuttava tuoksu!
Iiiiiiiihhhh!
Ukonhattu ja muut mummolan perennat alkavat kukkia. Nekin ovat kaivanneet aurinkoa.
Tämä Mugin ihastunut naama on niin söpö etten tahdo hennoa vaihtaa sitä noihin muihin. Eikä tullut otettua kuvia proppienkaan kanssa. Mukana tuli kosketinsoitin, teetarjotin käsineen ja käsi millä vaihtaa kulmakarvoja.
Bonuskuva: Tiedättekö sen tunteen kun kohottaudutte makrokuvauksen maailmasta ja näette, kun lähimmäisenne nauravat teille selkänne takana?
Lähettänyt Turre klo 6.00 7 kommenttia:
Yllätys rompetorilla (Eli taas uusi nukketulokas!)
Heh, viime viikko oli blogin sisältöä ajatellen niin kiireinen, että olen parahultaisen viikon jäljessä tapahtumissa. Onneksi on luvattu sateista ja tapahtumaköyhää alkavaa viikkoa, joten jos hyvin käy ehdin palauttaa blogin ajan tasalle sen aikana.
Mutta eikös ole loogista jatkaa ei kronologisesti vaan tuoreimpaan hypäten? Mutta olen eilisesti vielä ihan fiiliksissä ja tahdon jakaa kanssanne löytöni.
Kävimme Alisan kanssa rompetorilla Saarijärven Ahvenlammella.
Moni paikan päällä käynyt hämmästyy sen nykytilan nähdessään. Vuosi sitten rajut syöksyvirtaukset tuhosivat Ahvenlammen leirintäalueen juuri rompetorin aikaan. Ihmishenkiä ei ihme kyllä menetetty mutta kaikki puusto lakosi ja aineelliset vahingot olivat suuret.
Paikan hämmentävät pinnanmuodot tulevat nyt paremmin esiin ja urheat rompekauppiaatkin uskaltautuvat takaisin.
Ahvenlampi muodostuu erikoisista teräväharjaisista hiekkaharjanteista joiden lokosissa on kirkasvetisiä pikkujärviä ja lomamökkejä. Polkuja polveilee siellä ja täällä. Tuolla olisi huimat mahdollisuudet treenata juoksua, maastopyöräilyä tai hevosta. Tahtoisin joskus yöpyä tuolla.
Ahvenlampi on keräilijöiden rompetori jossa on kohta enemmän muumimukien ja Arabian kahvikuppien kerääjiä kuin autonosien myyjiä. Hyvin harvoin rompetoreille enää tuodaan autotallisiivouksien lopputulemaa tai muuta erittelemätöntä todellista rompetta ja hinnat ovat sen mukaiset.
Mutta koska keräilijä on toiveikas, hän kiertää sadat antiikkiliikkeiden hintaiset pöydät aarteen toivossa. Ja tällaisten aarteiden vuoksi se kannattaa!
Saanko esitellä: Lumimies.
Hän on virheetön, hiukan leikitty yksilö josta maksoin 3 euroa. Lumimies on myyty vuorikiipeilijä Veikka Gustafsonin nimikkonuken Veikka Vuorikiipeilijän mukana ja olen haikaillut tämän turjakkeen perään ties miten pitkään.
"Päästäkää mut pois täältä!"
Rompeporukka ei piitannut vähääkään siitä, että kannoin koko loppureissun Lumimiestä sylissäni ja pysähdyin milloin mihinkin leikkimään sillä. Tosin kerran eräs isä esitteli sen lapselleen epäarvokkaasti kissana...
Kirkas päivä ja vitivalkoinen Lumimies oli huono yhdistelmä. Suurin osa kuvista on aika palaneita. Mutta pari maisemakuvaa sentään jäi muistoksi Ahvenlammen parturoidusta nykytilasta.
Jostakin syystä Lumimies näyttää kauhean kiusaantuneelta kaikissa kuvissa.
Sydänyöllä otetussa kaverikuvassa Alisan kanssa. Jostakin syystä kohtaamiskuva paikan päällä jäi ottamatta mikä nyt jälkikäteen harmittaa.
Lähettänyt Turre klo 5.02 8 kommenttia:
Lähettänyt Turre klo 14.14 6 kommenttia:
Lähettänyt Turre klo 13.32 12 kommenttia: